Steyerisches Raspelwerk

Steyerisches Raspelwerk is a estreichisches Liadabuach vom Mautner Konrad, wo anno 1910 easchiena is. Es is a Sammlung vo Liadan und Gasslreim, vo Viazeila, Jodla und Gstanzln ausm Ausseerland in da Steiamoark.

De Sammlung wor fian Kiem Pauli es Voabuid fia sei denkwiadige Sammlung Oberbayrischer Volkslieder. Es Raspelwerk hod eam da Thoma Ludwig z Weihnocht 1919 gschenkt ghobt. Ogebli mitn Hindagedankn, dass da Kiem Paul sowos fia Obabayern mochd (PDF). Da Kiem Pauli hod do draus aa a Lebmsweak gmochd.

Des Buach is a bibliophile Kostboakeid und a bsundare Raritet. Da Mautner hod de Notnbladdln sejm bschriebm und mit Miniatuan bemoit. De Aflog wor nua 400 Stickln. Deshoib wors aa vo Onfang o a Liabhobadruck, dea wo heit z Hextpreisn ghandld wead.

Da Verein für Volkslied und Volksmusik e.V. z Minga hod za seim 40-jaarign Bstehn an Neidruck vom Raspelwerk afglegt.

 Ausgob 
Mautner Konrad: Steyerisches Raspelwerk. Neiaflog. ISBN3-00-016592-4

 Beleg 

 Originai-Text und Buidln 
 Text:Steyerisches Raspelwerk

Kategorie:Volksmusik
Kategorie:Bairische Musik